स्वामी ने राश्ट्रोत्थान लेई शुरू कीते गेदे ‘भारत स्वाभिमान’ आंदोलन दी जानकारी दिंदे होई दस्सेआ जे चरित्र निर्माण लेई इस मुहिम दा बिगुल बज्जेआ ऐ ते एह्दे च धर्म, जाति ते प्रांत थमां परे हट्टियै नमीं पीढ़ी गी तैआर कीता जाग। उनें गलाया, ‘इस पीढ़ी दी पौध ना हिंदू होग ना मुसलमान, ना अगड़ी होग ना पिछड़ी, ओह्‌दी पन्छान होग भारतीयता ते धर्म होग। ओह् पीढ़ी चरित्र दी पूजा करूग, चित्र दी नेईं, व्यक्तित्व गी मन्नग माह्‌नू गी नेईं। जड़ दी पूजा करदे करदे जडत्व आई गेआ हा, हुन चैतन्य दी लोड़ ऐ ते इस लोड़ गी साढ़ी भावी पीढ़ी पूरा करियै दस्सग।’